న్యూఢిల్లీ: హిందూజా గ్రూప్ సంస్థ అశోక్ లేలాండ్ మార్చితో ముగిసిన త్రైమాసికంలో అద్భుతమైన ఫలితాలను  నమోదు చేసింది.  2015-16 ఆర్థిక సంవత్సరం జనవరి -మార్చి త్రైమాసికంలో 141 కోట్ల రూపాయల నికర నష్టాలను ప్రకటించిన అశోక్ లేలాండ్ 2016-17 ఆర్థిక సంవత్సరం ఇదే త్రైమాసికంలో ఏకంగా 476 కోట్ల రూపాయల నికర లాభాన్ని ప్రకటించింది. అమ్మకాలు గణనీయంగా పెరగటం, నిర్వహణా వ్యయాలు భారీగా తగ్గటం కలిసి వచ్చిందని కంపెనీ తెలిపింది. త్రైమాసిక సమీక్షా కాలంలో కంపెనీ మొత్తం రాబడులు కూడా 13 శాతం వృద్ధి చెంది 6,237 కోట్ల రూపాయల నుంచి 7,057 కోట్ల రూపాయలకు పెరిగాయి. ఈ కాలంలో కంపెనీ మొత్తం 38,643 వాహనాలను విక్రయించింది. కాగా 8,978 తేలిక పాటి వాణిజ్య వాహనాలను విక్రయించినట్లు పేర్కొంది. మార్చితో ముగిసిన ఆర్థిక సంవత్సరానికి గాను స్టాండ్ఎలోన్ ప్రాతిపదికన నికర లాభం ఏకంగా మూడింతల వృద్ధితో 390 కోట్ల రూపాయల నుంచి 1,223 కోట్ల రూపాయలకు చేరుకుంది. రాబడులు కూడా 19,993 కోట్ల రూపాయల నుంచి 21,332 కోట్ల రూపాయలకు పెరిగాయి.
newdhilly: hinduja groop samstha ashok laland maarchitho mugisina traimaasikamlo adbhutamaina phalitaalanu  namodu chesindi.  2015-16 aardhika samvatsaram janavari -marchi traimaasikamlo 141 kotla roopaayala nikara nashtaalanu prakatinchina ashok laland 2016-17 aardhika samvatsaram ide traimaasikamlo ekamgaa 476 kotla roopaayala nikara labhanni prakatinchindi. ammakaalu gananeeyamgaa peragatam, nirvahanaa vyayaalu bhariga taggatam kalisi vachindani company telipindi. traimaasika sameeksha kaalamlo company mottam raabadulu kuudaa 13 saatam vruddhi chendi 6,237 kotla roopaayala nunchi 7,057 kotla roopaayalaku perigaayi. ee kaalamlo company mottam 38,643 vaahanaalanu vikrayinchindi. kaga 8,978 telika paati vaanijya vaahanaalanu vikrayinchinatlu perkondi. maarchitho mugisina aardhika samvatsaraaniki gaanu standlone praatipadikana nikara laabham ekamgaa moodintala vruddhitho 390 kotla roopaayala nunchi 1,223 kotla roopaayalaku cherukundi. raabadulu kuudaa 19,993 kotla roopaayala nunchi 21,332 kotla roopaayalaku perigaayi.